El SOS Bétera puja al podi en la Kids Spanish Cup - XXXVII Campionat d'Espanya Infantil i Cadet de Piscina de Salvament i Socorrisme
06 de febrer de 2023

Aquest cap de setmana Bétera ha sigut l'epicentre del salvament i socorrisme amb la celebració de la primera Kids Spanish Cup - XXXVII Campionat d'Espanya Infantil i Cadet de Piscina de Salvament i Socorrisme.

L'Alcaldessa de Bétera i regidora d'Esports, Elia Verdevío, ha valorat molt positivament “aquest esdeveniment esportiu que ha omplit la nostra piscina i que ha posat en valor els grans esportistes que tenim a Espanya a més de situar a Bétera en l'epicentre del salvament i el socorrisme”.

Un cap de setmana carregat d'èxits per al SOS Bétera que ha pujat al podi amb els seus cadets i infantils masculins i femenins en nou ocasions. D'aquesta manera, en la categoria masculina el nadador Juan Caballero Fuset, germà de la Campiona del Món Lola Caballero, ha aconseguit dos medalles d'or en Final 100 m. remolc de maniquí amb aletes i Final 50 m. remolc de maniquí infantil i una medalla de bronze en Final 100 m. socorrista infantil. Mentre que l'esportista, Borja González Gallego ha obtingut la medalla de plata en Final 100 m. natació amb obstacles infantil.

En la categoria femenina, Marta Campos Palacios ha pujat al podi en la primera posició en Final 100 m. remolc de maniquí amb aletes infantil i Final 50 m. remolc de maniquí infantil. I també ha obtingut la medalla de plata en Final 100 m. socorrista infantil. D'altra banda, la nadadora, Ángela Miravet Serrano, ha obtingut una medalla de plata en Final 200 m. natació amb obstacles cadet. Mentre que, Aitana Pérez Roberto ha obtingut medalla de bronze en Final 50 m. remolc de maniquí cadet.

Elia Verdevío, ha volgut felicitar “a totes i tots els participants i especialment als esportistes del SOS Bétera per fer una gran faena que els ha fet pujar al podi i obtindre un total de 9 medalles: 4 d'or, 4 de plata i una de bronze”.

Durant tot el cap de setmana la Federació Espanyola de Salvament i Socorrisme ha organitzat en la piscina coberta municipal aquesta competició a la qual ha acudit la regidora d'Esports durant aquests dos dies. Una competició que s'incorpora al calendari esportiu nacional com una aposta per una fórmula diferent de l'habitual, amb proves de caràcter individual i amb la participació nacional oberta també a la internacional, amb el que es persegueix la major vistositat possible. L'Alcaldessa a més ha participat en la cerimònia de lliurament de premis que s'ha dut a terme el dissabte i el diumenge.

Socorristes de l'equip nacional en l'organització

Cal destacar la participació de deu esportistes de la Selecció Nacional Absoluta, entre els quals es troba la mundialista Lola Caballero, que han col·laborat en l'organització d'aquesta primera Kids Spanish Cup abrigallant als joves esportistes i mostrant la seua experiència en l'aigua.

Visita de la representant de Països Baixos

Un Campionat també molt internacional al qual ha assistit Jolanda van Dalen, directora esportiva de la Federació de Salvament de Països Baixos, que ha conegut l'experiència de cara a pròximes edicions i que s'ha entrevistat amb la presidenta de la Real Federació Espanyola de Salvament i Socorrisme, Isabel García Sanz.

Pròximes Competicions

L'àrea d'Esports ja treballa colze a colze amb la Federació per a l'organització d'una altra prova en els pròxims mesos. “És un orgull per a nosaltres que la Federació ens trie per a celebrar aquestes competicions que ens donen visibilitat i reforcen el nostre compromís amb l'esport”, ha finalitzat Elia Verdevío.

\- Els resultats complets de la competició es poden consultar en http://bit.ly/3jbow3j.